**Hajdúhadház Város Önkormányzata Polgármesterének COVID 19 miatt kihirdetett veszélyhelyzetben Hajdúhadház Város Önkormányzata**

**Képviselő-testületének feladat- és hatáskörében**

**39/2020.(VI.08.) sz. polgármesteri határozata**

**a Hajdúhadház 13914/87 hrsz-ú ingatlan értékesítése vonatkozásában**

**pályázat hirdetéséről**

Magyarország Kormánya 40/2020. (III. 11.) Korm. rendeletében veszélyhelyzet kihirdetéséről döntött.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester gyakorolja.

A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni. Magyarország helyi önkormányzatairól szóló 2011. évi CLXXXIX. törvény 9. §-ában meghatározott jóhiszeműség és társadalmi rendeltetetésnek megfelelő joggyakorlás elvével összhangban a szükségesség és arányosság követelményének vizsgálatát követően az alábbi döntést hozza. A Képviselő-testület tagjai számára a határozat javaslat és annak alapjául szolgáló előterjesztés megküldése megtörtént, egy észrevétel érkezett.

**Csáfordi Dénes polgármester a 2011. évi CXXVIII. törvény – a katasztrófavédelemről és a hozzá kapcsolódó egyes törvények módosításáról - 46. § (4) bekezdése alapján veszélyhelyzetben a Hajdúhadház Város Önkormányzata Képviselő-testületének feladat- és hatáskörében az alábbi polgármesteri határozatot hozom:**

A Hajdúhadház 13914/87 hrsz-ú önkormányzati tulajdonú – 2.250 m2 területű - ingatlan értékesítésére nyilvános pályázat kerül meghirdetésre, az alábbi pályázati felhívásban szereplő feltételekkel:

**Pályázati felhívás – Önkormányzati tulajdonú ingatlan értékesítésére**

Az önkormányzat vagyonáról és a vagyonnal való gazdálkodás szabályairól szóló 10/2012. (III.29.) önkormányzati rendelt 16.§ (4) és (5) bekezdései alapján a következő pályázati felhívást teszi közzé:

**1. A pályázatot kiíró neve, székhelye:**

Hajdúhadház Város Önkormányzata, 4242 Hajdúhadház, Bocskai tér 1.

Telefonszám: 52/ 583-411

Fax szám: 52/ 384 295

**2. A pályázat célja:**

Önkormányzati tulajdonú ingatlan értékesítése.

**3. A pályázat jellege:**

A pályázat nyilvános, egy fordulós.

**4. Pályáztatásra kerülő ingatlan adatai:**

Hajdúhadház 13914/87 hrsz-ú 2.250 m2 kivett beépítetlen terület értékesítése.

**5. Pályázati biztosíték**

Nem kerül meghatározásra

**6. Pályázati feltételek:**

Bármely természetes vagy jogi személy, illetve gazdasági társaság pályázhat. Amennyiben gazdasági társaság a pályázó, köteles:

- a 30 napnál nem régebbi eredeti cégkivonatot és aláírási címpéldányt bemutatni,

- gazdasági társaság csak a törvényes képviselője vagy a Ptk. előírásainak megfelelő meghatalmazással rendelkező meghatalmazottja útján vehet részt a pályázaton

- A pályázó vállalja, hogy az adásvételi szerződés megkötésétől számított 24 hónapon belül az ingatlan hasznosítását megkezdi.

**7. Az ajánlatok benyújtásának helye:**

Hajdúhadházi Polgármesteri Hivatal 4242 Hajdúhadház, Bocskai tér 1. (titkárság) vagy elektronikus úton: titkarsag@hajduhadhaz.hu.

**8. Az ajánlatok benyújtásának módja:**

Az ajánlatok benyújthatók személyesen, elektronikus vagy postai úton. Az ajánlatot zárt borítékban, vagy pdf formátumban kell benyújtani, melynek minden oldalát aláírással kell ellátni. A borítékon a következő szövegrészt kérjük feltüntetni: „Pályázati ajánlat 13914/87 hrsz-ú ingatlan értékesítése”

**9. A pályázatok elbírálásának szempontja:**

A pályázat nyertese az az ajánlattevő lesz, aki a pályázati feltételeknek megfelel és összességében a legelőnyösebb ajánlatot teszi.

A pályázat nyertesével adásvételi szerződést legkésőbb a Magyar Állam elővételre vonatkozó nyilatkozat kézhezvételétől számított 10. napon köti meg az Önkormányzat. A kiíró csak a pályázat nyertesével - vagy annak visszalépése esetén a második legelőnyösebb ajánlatot tevő személlyel - köt szerződést.

**10. Az ajánlat minimális tartalmi elemei a következők:**

- pályázó neve, címe,

- a pályázónak nyilatkoznia kell arra vonatkozóan, hogy elfogadja-e a pályázati feltételeket,

- a pályázó nyilatkozzon az ajánlati kötöttség elfogadására vonatkozóan,

- nem természetes személy esetén a pályázó nyilatkozatát arra vonatkozóan, hogy átlátható szervezetnek minősül.

- a pályázó nyilatkozata arra vonatkozóan, hogy köztartozása nincs, illetve ellene (nem természetes személy esetén) csődeljárás nincs folyamatban.

**11. Az ajánlatok benyújtásának határideje:**

2020. 06. hónap 17 nap 10 óra 30 perc (a postai úton feladott pályázatoknak ezen időpontig be kell érkezniük).

**12. A nyilvános bontás ideje, helye:**

2020. 06. hónap 17 nap 10 óra 30 perc Hajdúhadházi Polgármesteri Hivatal (4242 Hajdúhadház, Mester u. 26)

**13. Az ajánlati kötöttség minimális időtartama:**

A pályázó ajánlatához a nemzeti vagyonról szóló 2011. évi törvény 14. § (5) bekezdésében meghatározott határidő lejártáig kötve van.

**14. Pályázatok elbírálása:**

A nyertes pályázóval az Önkormányzat által kötött adásvételi szerződés aláírására a polgármester jogosult.

**15. Egyéb információ:**

Felhívjuk a pályázók figyelmét, hogy a nemzeti vagyonról szóló 2011. évi CXCVI. törvény 14.§ (2) bekezdése alapján a helyi önkormányzat tulajdonában lévő ingatlan értékesítése esetén az államot minden más jogosultat megelőző elővásárlási jog illeti meg.

Az ingatlan igény szerint a kiíróval egyeztetett időpontban a helyszínen megtekinthető. Az Önkormányzat fenntartja magának azt a jogot, hogy a pályázati eljárást akár indokolás nélkül is eredménytelenné nyilváníthatja.

A pályázati eljárásban csak olyan természetes, jogi személy vagy gazdasági társaság vehet részt pályázóként, aki vállalja, hogy az Önkormányzattal szemben bármilyen jogügyletből kifolyó lejárt tartozását legkésőbb a pályázatok benyújtásának határidejéig teljes egészében kiegyenlíti. Ennek elmaradása esetén a pályázót ki kell zárni a pályázati eljárásból.

A tulajdonjog változás ingatlan-nyilvántartásban történő átvezetésének és a földmérésnek a költségei a vevőt terhelik.

A késve érkezett pályázatokat a kiíró érvénytelennek minősíti.

A pályázati kiírás a Hajdúhadházi Polgármesteri Hivatal hirdetőtábláján, az Önkormányzat honlapján (www.hajduhadhaz.hu), kerül meghirdetésre.

Felkéri a Hajdúhadházi Polgármesteri Hivatalt, hogy a határozat végrehajtásához szükséges intézkedéseket tegye meg.

**Határidő:** folyamatos

**Felelős:** Csáfordi Dénes polgármester

**Végrehajtásért felelős:** Dr. Szabó Erika jogi referens

Hajdúhadház, 2020. június 8.

Csáfordi Dénes

polgármester

A kivonat hiteléül: